Document ID: 32009D0407

32009D0407
L 132/8
SLUŽBENI LIST EUROPSKE UNIJE
06.05.2009.
ODLUKA EUROPSKOG PARLAMENTA I VIJEĆA
od 6. svibnja 2009.
o izmjeni Međuinstitucionalnog sporazuma od 17. svibnja 2006. o proračunskoj disciplini i dobrom financijskom upravljanju u odnosu na višegodišnji financijski okvir (od 2007. do 2013.)
(2009/407/EZ)
EUROPSKI PARLAMENT I VIJEĆE EUROPSKE UNIJE,
uzimajući u obzir Međuinstitucionalni sporazum između Europskog parlamenta, Vijeća i Komisije od 17. svibnja 2006. o proračunskoj disciplini i dobrom financijskom upravljanju (1), a posebno njegovu točku 21., točku 22. prvi i drugi podstavak i točku 23.,
uzimajući u obzir prijedlog Komisije,
budući da:
(1)
Na sastanku trijaloga 2. travnja 2009., Europski parlament, Vijeće i Komisija suglasili su se o financiranju projekata u području energetike i širokopojasnog Interneta, u okviru Europskog plana gospodarskog oporavka za modernizaciju infrastrukture i energetske solidarnosti, kao i za jačanje aktivnosti u vezi s „novim izazovima” definiranima u kontekstu procjene srednjoročne reforme zajedničke poljoprivredne politike iz 2003. (zdravstveni pregled). Kao prvi korak, financiranje zahtijeva reviziju višegodišnjeg financijskog okviru 2007. -2013. u skladu s točkama 21., 22., i 23. Međuinstitucionalnog sporazuma kako bi se za 2009. godinu gornja granica za odobrena sredstva za preuzimanje obveza iz podnaslova 1.a povećala za 2 000 000 000 eura prema sadašnjim cijenama.
(2)
Povećanje gornje granice za podnaslov 1.a u potpunosti će se kompenzirati smanjenjem gornje granice za odobrena sredstva za preuzimanje obveza iz naslova 2. za 2009. godinu za 2 000 000 000 eura.
(3)
Kako bi se održao odgovarajući odnos između obveza i plaćanja, prilagoditi će se godišnje gornje granice za odobrena sredstva za plaćanja. Prilagodbe će biti neutralne.
(4)
Prilog I. Međuinstitucionalnom sporazumu o proračunskoj disciplini i dobrom financijskom upravljanju trebalo bi stoga na odgovarajući način izmijeniti (2),
ODLUČILI SU:
Jedini članak
Prilog I. Međuinstitucionalnom sporazumu o proračunskoj disciplini i dobrom financijskom upravljanju zamjenjuje se Prilogom ovoj Odluci.
Sastavljeno u Strasbourgu 6. svibnja 2009.

Labels: 2
4
1
14
15